open-index/open-wikipedia-markdown huggingface dataset:
Dubtschesus

**Dubtschesus** (Russice Дубчес) est flumen in Siberia, in territorio Crasnoiarensi Russiae, accola sinister Ieniseae. In paludibus marginis orientalis planitiei Sibiricae Orientalis oritur, circa 433 chm fluit et in Ieniseam chiliometro millesimo sescentesimo septuagesimo ab ostio eius effunditur. Vicus Sandactschesus ad Dubtschesum situs est. Hac regione in taiga et scetae Dubtschesianae nobiles fidelium ritus prisci latent.

## Notae
## Nexus externi
* Dubtschesus in *Registro nationali aquarum* 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Symus

**Symus** (Russice Сым) est flumen in Siberia, in territorio Crasnoiarensi Russiae, accola sinister Ieniseae. In paludibus marginis orientalis planitiei Sibiricae Orientalis oritur, circa 694 chm fluit et in Ieniseam effunditur. Vici Symus et Vicus Maii (*Maiskoie*) ad Symum siti sunt. Ad lignorum flumine secundo demissionem usque adhuc Symus usurpatur.

## Notae
## Nexus externi
* Symus in *Registro nationali aquarum* 
* Symus  in *Lexico encyclopaedico Brockhaus et Efron* 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Cassus

**Cassus** (Russice Кас) est flumen in Siberia, in territorio Crasnoiarensi Russiae, accola sinister Ieniseae. In paludibus marginis orientalis planitiei Sibiricae Orientalis oritur, circa 464 chm fluit et in Ieniseam effunditur. Cassus Minor accola Cassi est.

Saeculo XIX exeunte cursus aquatilis Obio-Ieniseicus per Cassum, Cassum Minorem, *Lomovaiam* flumen Keti accolam et Ketum construebantur, qui Obium et Ieniseam coniungeret, sed frustra; nam solum tempore eluvionis vernae navigatio possibilis erat; canalis Keto-Cassianus nunc limo obrutus pars eius principalis fuit.

## Notae
## Nexus externi
* Cassus in *Registro nationali aquarum* 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Sceta

**Sceta** (Graece σκήτη, de Coptico Ϣⲓϩⲏⲧ) est eremiterium, habitatio monachorum parva et remota. Vita in sceta genus est vitae monasticae a mundo remotius et severius, quam vita in coenobio, monasterio communi, sed non est solitudo plena in deserto, ut vita eremitarum. In Ecclesiis Orthodoxis scetae aedificia parva a monasterio principali distantia esse solent. Sed interdum et sine magno monasterio in locis desertis sceta aedificatur; huiusmodi fidelium ritus prisci Russicorum scetae sunt.

Nomen de valle Aegyptia, quam eremitae primi incolebant (nunc ), derivatum est.  

## Notae
## Nexus externi
* De scetis  in *Lexico encyclopaedico Brockhaus et Efron* 
* De scetis  in *Encyclopaedia Russica magna*

Categoria:Ascesis
Categoria:Ecclesiae Orthodoxae
Categoria:Monasteria
Tamal

[thumb|Tamalia consuetudine [Mexicum Septentrionale|Mexici Septentrionalis cum salsa apposita.]]
**Tamal** (vocabulum Hispanicum e Navatlaco *tamalli* mutuatum) est traditionale ferculum Mexicanum in masa ex maizo involutum, quod in gluma maizi vel folio bananae vaporatur. Involucrum ante edendum aut abici aut pro patella prodesse potest. Tamalia impleri possunt ex carnibus, caseis, fructibus, holeribus, herbis, capsicis, vel aliis rebus gustatu factis, et ambo cibus et liquidum coquendi condi possunt. Tamalia tempore Diei Natalis Christi saepe in Mexico comeduntur.

[thumb|upright=1.25|[Tortilla maizacea|Tortillarum tamaliumque venditrix. Bernardinus de Sahagún, Codex Florentinus (ante 1585) vol. 10 f. 40r]]

Tamalia in Mesoamerica inter annos 8000 et 5000 a.C.n. exorta sunt. Primus omnium nobis cognitorum amanuenses Bernardini de Sahagún varietates tamalium in nundinis Tenochtitlán venundatis enumeraverunt:
:Venundat tamalia e carne ... tamalia simplicia, tamalia craticulá cocta, tamalia ollá cocta (intus ardentia) ... tamalia e capsicis (intus ardentia), tamalia e piscibus ... tamalia e ranis, ranas cum granis maizii, tamalia ex ambystomatibus ... tamalia ex ranulis ... tamalia e sylvilagis, tamalia et zygogeomyibus, sapida, sapidissima, semper sapida, saporosa, aromatica, aromaticissima, aromate suavo confecta, saporosissima. Venundat tamalia cineribus temperata, aqua cocturae tamalium, tamalia e maizio nixtamalizato, tamalia stricta, tamalia e fructibus, tamalia e phaseolis coctis ... tamalia lata salsa, tamalia acuta, tamalia alba, cibos promptos, tamalia involuta, tamalia phaseolis conchatis ornata, granis maizii inspersis; tamalia confracta, tamalia contusa; tamalia maculata, tamalia acuta, tamalia e fructibus albis, tamalia e fructibus nigris, tamalia ex ovis gallipavonum ... tamalia e maizio tenero, tamalia e maizio viridi, tamalia argillacea, tamalia tosta; tamalia azyma, tamalia mellita, tamalia e ceris melleis, tamalia e granis maizii, tamalia confracta, tamalia e floribus maizii.

In Venetiola ferculum similaris sed cum pluribus rebus fartus est nomine hallaca.

## Notae 
[thumb|Tamalia ad [puerum natum apponuntur. Bernardinus de Sahagún, Codex Florentinus.]]

## Bibliographia 
; Fontes antiquiores
* ante 1569 : 
* 1978 : Calvin Trillin, ''Alice, Let's Eat* (*The Tummy Trilogy* [1994] pp. 220-227)

; Eruditio
* Sophie D. Coe, *America's First Cuisines'' (Austinopoli: University of Texas Press, 1994) pp. 113-118, 148-151 et alibi
* 
* 
* Differentiae inter hallacas tamalesque

Categoria:Ars coquinaria Mexicana
Categoria:Fercula e maizio
Ova spongia e caseo

[thumb|Ova spongia e quattuor caseis confecta, [Floridae in oppido Largo inlata]]
**Ova spongia e caseo**, Francogallice *omelette au fromage*, est genus sphungatorum in Francia evolutum.

Martinus Comensis, qui anno circiter 1470 de arte culinaria Italice scripsit, sphungatum descripsit quod medio inter ova spongia Francica recentiora et frictatas Italicas recentiores iacet, caseo semper addito. Ibi Martinus "frictata" rubricat; amicus autem Platina, eandem rem Latine recitans, nomen neque Latinum neque Italicum huius ferculi praeponit:
:OVA QUOVISMODO COCTA, AC DE AGITATIS ET CONFRACTIS PRIMO Ova cum modico aque ac lactis bene agitata et confracta aut tudecula aut cochleare caseo trito commiscebis. Mixta ex butiro vel oleo coques. Suaviora erunt si et parum cocta et dum coquuntur nunquam voluta fuerint. Herbacei coloris si voles, his blete petroselini plusculum, succi buglossi mente amaraci salvie parum, addes.

Primus Francicorum La Varenne praeceptum culinarium ovorum spongiorum e caseo anno 1653 dedit.

## Notae 
## Bibliographia 
; Praecepta culinaria
* 1653 :  ("Aumelette au fromage")
* 1928 : Austin de Croze, *Les Plats régionaux de France. 1400 succulentes recettes traditionnelles de toutes les provinces françaises*. Lutetiae: Editions Montaigne p. 75 et passim ("omelette au Brocciu")
* 1959 : Elizabeth David, "An Omelette and a Glass of Wine" in *Besides* (Decembri 1959); reimpressa in Elizabeth David, *An Omelette and a Glass of Wine* (1984) ("Omelette Molière")

Categoria:Sphungata
Categoria:Fercula e caseo
Categoria:Ars coquinaria Francica
Categoria:Ars coquinaria Italica
Alexandra Matviichuk

thumb|Alexandra Matvijčuk anno 2021.
**Alexandra Venceslai filia Matvijčuk** (Ucrainice Олександра В’ячеславівна Матвійчук, tr. *Oleksandra V″jačeslavivna Matvijčuk*; nata die 8 Octobris 1983) est activista pro iuribus humanis et iuris consulta Ucrainica, quae Centrum pro libertate civili initiavit et praeses eiusdem collegii est. Anno 2022 Praemium Recte Vivendi cum Centro pro libertate civili accepit.

Etiam activista pro reformatione democratica in Ucraina et Organizatione securitati cooperationique in Europa favendis est. Eius alma mater est Universitas Kioviensis.

## Notae 
## Nexus externi
Categoria:Alumni Universitatis Kioviensis
Categoria:Incolae Ucrainae
Categoria:Pacis fautores
Aloades

[thumb|[Helicon, mons ubi Aloadae Camenis aram instituerunt.]]
**Aloadae** (Graece Ἀλωάδαι) sunt heroes et gigantes mythologiae Graecae. Fratres fuerunt gemini, **Otus** (Ὦτος) et **Ephialtes** (Ἐφιάλτης), filii Neptuni et Iphimedeae Aloei uxoris. Eratosthenes autem eos a Gaea natos et ab Iphimedea solum nutritos esse putabat.

## Fabulae Homericae
Homerus in *Iliade* narrat, ut Aloades Martem in dolium aeneum concluserint, et ibi mansisset, nisi Eriboea Aloadarum noverca Mercurio indicaret, ubi esset; Mercurius Martem liberavit. In *Odysseia* Aloadae novem annos nati novem cubitibus latitudinis et novem orgyiis staturae fuisse dicuntur; solus Orion eis formosior fuit. Deos expugnare consilium ceperunt et Ossam montem super Olympum, Pelionem autem super Ossam ponere minabantur, ut caelum ascenderent; et pubescentes hoc fecissent, nisi Apollo eos iam non adultos occideret.

## Fabulae ceterae
Alii dicunt Aloadas gloriabantur se deas nupturos esse, Otus Dianam, Ephialtes Iunonem (vel Minervam), et Diana eos perdidit; in cervam auream se mutavit et in Naxo inter fratres perfugit, qui simul in eam sagittas miserunt et alter alterum occiderunt. Apud inferos poena Aloadarum est, ut ad columnam aversi alter ab altero anguibus vincti sunt; super columnam scops sedet et eos terret.

Aloeon (Ἀλώιον) urbem Thessaliae condiderunt. Secundum Pausaniam, Aloadae et Ascram urbem condiderunt et Camenis Heliconem montem sacraverunt; Camenae, quas Aloades colebant, tres fuerunt, nominibus Με­λέτη, Μνή­μη, Ἀοιδή (Melete, Mneme, Aoede, i.e. Cura, Memoria et Carmen). Sepulti sunt in Anthedone. 

Diodorus narrat, cum piratae Thraces mulieres Thessalicas et Iphimedeam Aloadum matrem rapuissent et Naxum abduxissent, Aloades ibi navigavisse et latrones vicisse; Naxii eis ut heroes colere coepisse. Tunc et Pancrato Aloadum soror a Scellide et Agassameno rapta erat, qui ambo eam adamaverunt et alter alterum occiderunt.

## Notae
## Fontes
* Homerus, *Ilias* V 385-392; *Odyssea* XI 305-320
* Hesiodus, *Mulierum catalogus*. frg. 19
* Apollodori *Bibliotheca* I 7, 4
* Pausanias, *Graeciae descriptio* IX 22, 5; 29, 1-2
* Ovidius, *Metamorphoses* VI, 115—117
* Diodorus Siculus, *Bibliotheca historica* V. 50—52
* Hyginus *Fabulae*, 28; *Poetica Astronomica* 40, 4

## Nexus interni
* *Imponere Pelio Ossam*

Categoria:Gigantes
Categoria:Mythologia Graeca
Paludes Vassiuganicae

**Paludes Vassiuganicae** sunt paludum systema maximum in Sibiria Occidentali inter Obium et Irtim situm. Area systematis circa 53 000 chm2 est. Turfae plus quam milliardum tonnarum habent, aquae dulcis plus quam quadraginta milia chm3. Reservatum Vassiuganicum anno 2017 creatum est.

Pars paludum maxima in regione Tomensi sita est, partes minores in regionibus Novosibirscensi, Omiensi, Tumenensi et in districtu autonomo Chanty-Mansiensi.

Flumina permulta in paludibus Vassiuganicis oruintur, e.g. Bacčar (Tschaia superior), Demianca, Vassiugan, Iugan, Omus, Tara, Uius, Tschulymus, Schagarca, Schischus.

## Notae
## Nexus externi
Categoria:Paludes Russiae
Categoria:Systema Obii fluminis
Categoria:Regio Tomensis 
Categoria:Regio Novosibirscensis 
Categoria:Regio Omiensis 
Categoria:Regio Tumenensis 
Categoria:Districtus autonomus Chanty-Mansiensis.
Tymus

**Tymus** (Russice *Тым*, Selcupice *Ӄа́лӷы*) est flumen in regione Tomensi Russiae. In paludibus planitiei Sibiricae Occidentalis prope ad divortium aquarum Obii et Ieniseae oritur, circiter 950 chm patet et in Obium flumen a dextra parte prope Ostium Tymi (''Ust'-Tym*) vicum effunditur. Glacie a mense Octobri vel Novembri usque ad Aprilem vel Maium constrictus est; navigabilis per 560 chm ab ostio. Ad ligna demittenda flumine secundo usurpatur, quamvis maeandros et bracchia caeca (quae dialecto locali *accae* nominantur) innumera per omnem fluxum facit.

## Notae 
## Nexus externi 
* De Tymo in *registro nationali aquarum'' 

Categoria:Flumina Russiae Asiaticae
Categoria:Regio Tomensis
Categoria:Systema Obii fluminis
Ryoji Noyori

thumb|Ryōji Noyori anno 2013
**Ryōji Noyari** (Iaponice:野依良治 natus die 3 Septembris 1938) est chemicus Iaponicus qui anno 2001, Praemium Nobelianum chemiae cum Gulielmus S. Knowles et K. Barry Sharpless accepit, ratione studii synthesis asymmetrica ac chiralis exposidationis.

Alma mater eius Universitas Kiotoensis est ubi doctorem ingeniaris chemiae acquisit.

## Notae 
Categoria:Chemici Iaponiae
Categoria:Praemium Nobelianum Chemiae
Categoria:Alumni Universitatis Kyotensis
Theodorus Hagen

[thumb|*Silva autumnalis*, [Vimariae in museo castellano.]] 
**Theodorus Iosephus** vulgo *Theodor Joseph* **Hagen** (natus Dusseldorpii die 24 Aprilis 1852; mortuus Vimariae die 12 Februarii 1919) fuit pictor Germanicus.

## Vita
Filius institoris Arminii Theodori Hagen annis inter 1863 et 1868 in quadam academia artium publica sub alas Osvaldi Achenbach magistri venerat. Triennio post studia Hagen Vimariam in scholam artium vocatus est, ubi Maximilianus Schmidt discipulos in plagis depingendis curavit. Quae curae Theodoro Hagen mox subeundae erant. Anno 1877 rector creatus est, quod munus autem anno 1881 deposuit: itaque omnino se disciplinis dedicare licuit. Eius uxor fuit Maria Theresia Ridel.

## Momentum
Hagen se naturae studium dederat secundum pictores Franciae realismi (Gustavus Courbet) et Scholae Barbizon, usque impressionismum. Quae omnia discipulis rudibus tradere in animo habuit; discipuli autem ipsi interdum consilia pretiosa magistro dare potuerunt atque voluerunt Hagen annuente.

Ex anno 1885 modum in impressionisticum pingebat, Ludovico de Gleichen-Rußwurm instigante. Theodorum Hagen iuvabat secundum naturam tam delineare quam pingere. Hagen, ut antea in Rhenania, Westfalia, Eifla, in Helvetia, ad flumina Mosellae et Lauganae, postea in circumiacentibus Vimarianis et in Thuringia spatians res peniculo mandandas quaesivit atque invenit. Inter opera maiora molendinum istud apud Vimariam situm habetur quod Vimariae in collectionibus publicis admirari potueris. 

Inde ab anno 1866 Hagen se ostendit in expositionibus Academiae Berolinensis et societatis *Deutscher Künstlerbund*. Post decennium et Monaci res suas monstravit. Anno 1892 turbae Monacensi secessionem praeparaturae, anno 1902 gregi Berolinensi cum scopis similibus adhaesit.

Inter optimos plagarum pictores tempore impressionismi fuisse videtur. Alfredus Lichtwark, aulae artisticae Hamburgensis director, eum maximi aestimabat. Pro isto viro saepius portus Hamburgenses in quadratis aeternavit. Insuper rasiones non paucas exaravit.

Eius opera conservant urbes Vratislavia, Bucaresta, Dresda, Dusseldorpium, Monacum, Posnania, Stutgardia, Vimaria.

## Nexus externi
*nexus pretiosi apud DDB
*in paginis Operis fundati classici Vimariensis
*"Chronisten der Landschaft" (catalogus expositionis, 2019)

Categoria:Magistri
Categoria:Pictores Germaniae
Arganthone

**Arganthone** (Graece Ἀργανθώνη) in mythologia Graeca fuit venatrix e Cio urbe, quae solitidinem et desertum omni hominum societate praeferbat. Rhesus Thracum rex cum ea venari coeperat et aliquo post tempore Arganthone eum amavit et uxor ei facta est. In bellum Troianum maritum dimittere nolebat, cum autem Rhesus a Diomede occisus esset, in locum, ubi primum Rhesus ei obviam factus erat, advenit et nullum cibum accipiens mortua est. Mons Arganthion in Bithynia nomen eius accepit. 

## Fontes
* Parthenius Nicaenus, *Passiones amatoriae*, 36
* Stephanus Byzantinus, *Ethnicorum epitome* sub verbo Ἀργανθών

Categoria:Bithynia
Natalia Denisenko

**Natalia Denisenko**, die 17 Decembris 1989 nata, Czernihoviae, est actrix Ucrainica et artis scaenicae et cinematographica. Apparebat in seriebus cinematographicis Ucrainicis et *Клан Ювелірів* (anno 2015, Lat.: familia magna gemmariorum) et *Кріпосна* (anno 2019, Lat.: serva).

## Nexus externi 
* *kino-svit.com* de Natalia Denisenko 
* *en.kinorium.com* de serie cinematographica *The Jewelers Clan* (familia magna gemmariorum) 

Categoria:Actores Ucrainae
Optice

[thumb|upright=0.8|*Optice,* editio [Anglice|Anglica.]]
***Optice: sive de reflexionibus, refractionibus, inflexionibus & coloribus Lucis libri tres***

## Notae
Categoria:Libri mathematici
Categoria:Litterae Latine versae
Categoria:Isaacus Newtonus
Categoria:Optica
Categoria:Physica
Categoria:Scientia
Penelope Wong

**Penelope Ying-Yen Wong**, vulgo saepe *Penny Wong* (Kota Kinabalu in urbe Malaesiae die 5 Novembris 1968 nata) est politica Australiae.

Matre Australiana a patre Malaesiano e stirpe Sinensi separata, Penelope Wong cum ea annum nonum agens in Australia migravit: ibi deinde Adelaidopoli educata est. Alumna est universitatis Adelaidensis ubi a principio medicinae et chirurgiae, deinde iuribus studuit; quae studia apud universitatem Australiae Australis persecuta est. Ab anno 1992 iuris consulta operam dedit, sed iam antea sodalis facta est Factionis laboris. Ab anno 2001 legata est senatui Australiano.

Ministra a mutatione climatica a die 3 Decembris 2007 meruit, primis ministris Coemgeno Rudd et Iulia Gillard, ministra a vectigaibus a die 14 Septembris 2010. Dux fuit factionis contrariae in senatu novem annos a die 18 Septembris 2013. Factione laboris iterum in comitiis victore ministra a rebus externis die 23 Maii 2022 facta est, primo ministro Antonio Albanese.

## Bibliographia 
* "Freakish powers of a formidable operator" in *Sydney Morning Herald* (8 Decembris 2008)
* Daniel Hurst, "All countries must help prevent ‘catastrophic’ war amid China-US tensions, Australian minister says" in *The Guardian* (31 Ianuarii 2023)
* Gregory Plesse, "Penny Wong, le visage atypique de la diplomatie australienne" in *Les Echos* (31 Augusti 2022)
* Margaret Simons, *Penny Wong: Passion and Principle*. Collingwood Victoriae: Black Inc., 2022

## Nexus externi 
* Vita brevis apud  universitatem Australiae Australis

Categoria:Nati 1968
Categoria:Homines vivi
Categoria:Incolae Malaesiae
Categoria:Politici Australiae
Categoria:Ministri vectigalium
Categoria:Ministri a mutatione climatica
Categoria:Ministri rerum externarum
Categoria:Alumni Universitatis Adelaidensis
Categoria:Alumni Universitatis Australiae Australis
Categoria:Iuris consulti
Iugan

**Iugan** (Russice *Юган*), vel **Iugan Maior**, est flumen in districtu autonomo Chanty-Mansiensi Russiae. In paludibus Vassiuganicis haud long ab Ugut vico oritur, per planitiem Sibiricam Occidentalem paludinosam circiter 1063 chm patet et in Obii ramum Iuganicum (cuius accola sinister est) effunditur. Iugan Minor est Iuganis accola maximus. Navigabilis est per 165 chm ab ostio.

## Notae 
## Nexus externi 
* De Iugane in *registro nationali aquarum* 

Categoria:Flumina Russiae Asiaticae
Categoria:Districtus autonomus Chanty-Mansiensis
Categoria:Systema Obii fluminis
Hadja Lahbib

**Hadja Lahbib** vel litteris Arabicis حجة لحبيب ( in oppido Hannoniae die 21 Iunii 1970 nata) est diurnaria et politica Belgicae.

Matre et parte Algerianis Cabylibus religione Islamicis, in Belgicam migratis, Hadja Lahbib in oppido nativo educata est sed iam iuvenis se a tutela parentium se separavit. Alumna est Universitatis Liberae Bruxellensis. Apud  multos annos operam dans, programmata de diversitate culturali, de civitatibus Islamicis, de mulieribus saepe parabat et dirigebat. Die 15 Iulii 2022, suadente Georgii Ludovici Bouchez Motus reformatoris duce, ministra a rebus externis Belgicae facta est, Sophoae Wilmès successor. 

## Opera 
; Scripta
* 2008 : *Afghanistan. Le choix des femmes*. Bruxellis: Éditions Racine. ISBN 978-2873865818 

; Programmata
* 2014 : ''* (praemium Iris Europa 2015) visibilis

## Nexus externi 
* Thibault Dejace, "Qui est Hadja Lahbib, nouvelle ministre des Affaires étrangères ?" (15 Iulii 2022) apud *Moustique*
* Anthony Roberfroid et al., "Hadja Lahbib, ministre des Affaires étrangères : "À cette proposition audacieuse, j’ai répondu par une audace"" (15 Iulii 2022)
* Eric Steffens, "Hadja Lahbib remplace Sophie Wilmès au poste de ministre des Affaires étrangères" (15 Iulii 2022) apud *VRT''

Categoria:Nati 1970
Categoria:Homines vivi
Categoria:Politici Belgicae
Categoria:Cabyles
Categoria:Diurnarii Belgicae
Categoria:Ostentatores televisuales
Categoria:Ministri rerum externarum
Categoria:Alumni Universitatis Liberae Bruxellensis (ULB)
Assecuratio

thumb|Imago societatis assecuratoriae.

, seu , est instrumentum tutelae a damnis pecuniariis, in quibus pars altera convenit, alteram partem condicione damni vel iniuriae compensaturam esse. Forma est periculi procurandi, quam praesertim contra periculum seu risicum damni incerti adhibent. Pecuniae vel compensationes a societate assecurationis dantur.

Entitas quae assecurationem praestat, ut assecurator, societas assecuratoria appellatur. Homo seu entitas, quae assecurationem emit, ut assecuratus notus est. Transactio assecurationis nonnihil damni suscepti pretio exsolvendo comprehendit, e contra assecurator compensationem assecurati pollicetur, si damnum fit. Damnum potest aut nequit esse pecuniarium, sed reducatur oportet ad pecuniam. Comprehendit porro quicquam in quo assecuratus interest in possessione.

Assecuratus pactum accipit, contractum videlicet assecurationis, qui assecurandi condiciones et circumstantias explicat, in quibus assecurator assecuratum seu beneficiarium assignatum compensabit. Nummorum copia, quam assecurator assecurato ob **hypothecam** imputat, **praemium** appellatur.

## Notae 
## Bibliographia 
* 
* 
* 
* 

* Calamitas
* Civitas providens
* Codex Hammurabiensis
* 
* 
* Securitas socialis
*  

## Nexus externi 
Categoria:Assecuratio
Categoria:Oeconomia
Gulielmus S. Knowles

**Gulielmus Standish Knowles** (natus 1 Iunii 1917 et mortuus die 13 Iunii 2012) est chemicus Americanus qui Praemium Nobelianum chemiae cum Ryoji Noyori et K. Barry Sharpless accepit, ratione studii synthesis asymmetricae.

Alma mater eius Universitas Harvardiana.

## Notae 
Categoria:Chemici Civitatum Foederatarum
Categoria:Praemium Nobelianum Chemiae
Categoria:Alumni Universitatis Harvardianae
Categoria:Nati 1917
Categoria:Mortui 2012
Stivale

thumb|Stivale vel bota.
**Stivale** vel **Stivallus** vel **bota**, vel **zancha** est calceorum species, ocrea paulo levior. Cum ad utilitatem spectat e cummi fit et ima crura adversus aquam, nivem, lutum paene usque ad genua (nonnumquam etiam altius) protegit. Ab hortulanis et piscatoribus indui solet. E corio quoque ad urbanum usum fieri possunt iis qui elegantes calceos adfectant vel etiam nonnumquam ad Venerem excitandam. Varia altitudine creantur. Verba antiqua si mavis cothurnos appellare potes qui apud venatores in usu erant.
thumb|upright=0.6|left|*Le chat botté* (Cattus botatus), fabula puerilis.

In fabellis puerilibus per multas aetates traditis, magici stivalli inveniuntur ut Pollicelli stivalli septem leugarumː qui eas induit uno passu septem leucas vel septem milia percurrit. In fabella *Peter Schlemihls wundersame Geschichte* Adelberti de Chamisso quoque occurrunt. Similiter bene nota est fabella Catti botati vel cothurnati.

*Caliga
*Caligula

## Notae 
Categoria:Vestimenta
The Santa Clauses

est comica series televisifica Americana anno 2022 a Jack Burditt creata.

## Nexus externi 
* 

Categoria:Programmata televisifica 2022
Categoria:Programmata televisifica Civitatum Foederatarum
Categoria:Series televisificae
Ocrea

thumb|upright=0.7|left|Hoplites cnemidem in crus ponit (VI saec. a.C.n.).
[thumb|[Thraex |Thraex gladiator cum magnis ocreis.]]
thumb|upright=0.8|Equus ocreatus.
**Ocrea** erat cruris anterioris tegumentum ex metallo aut corio quo gladiatores Romani et milites in pugna ad tibias tuendas utebantur. Maior aut minor erat secundum scuti altitudinem. Eadem Graece **cnemis** appellata pars hoplitarum panopliae erat. Hodieque in pluribus ludis (exempli gratia in pediludio) lusores ocreas gerunt ad tibias adversus ictus protegendas.

Medio aevo, calceorum species erat stivalibus crassior.

## Notae 
## Plura legere si cupis 
*Joh. Fridericus Durrius atque Joh. Christop. Eberlinus,	*Ex historia potissimum sacra dissertationem de veterum calceamentis : caliga, ocrea, calceo et solea, examini... publico ad diem 4. april. a. C. 1688 in alma Altdorfina exhibent*, Altdorfii, 1688 https://play.google.com/store/books/details/Ex_historia_potissimum_sacra_dissertationem_de_vet?id=XP9IAAAAcAAJ&gl=US
*D. Sim et J. Kaminski, *Roman imperial armour : the production of early imperial military armour*, Oxonii, 2012 

## Nexus externi 
*Statua antiqua gladiatoris cum ocrea in laevo crure tantum.
Categoria:Vestimenta
Categoria:Arma tectiva
Ricardus Neal

(natus die 14 Februarii 1949) est politicus Americanus repraesentativum pro Massachusetts 1 Concilii districtus ab anno 1989 . Agawam, Chicopee et Westfeld, et multo magis rusticus quam reliquae civitatis. Sodalis factionis democraticae Neal decanus Massachusetts delegationis in Domo Repraesentatorum Americae Foederatae Reipublicae ab 2013 fuit, et ipse etiam est decanus legationis Domus Novae Angliae.

## Nexus externi 
Categoria:Incolae Massachusettae
Nonius Marcellus

**Nonius Marcellus**, qui saeculo IV vel V vixit, fuit grammaticus et polyhistor Romanus, cuius opus solum novimus, *De compendiosa doctrina* libros undeviginti. In titulo *Nonius Marcellus Peripateticus Tubursicensis* nominatus est; nihil obstat quin re vera peripateticus ex urbe Numidiae  fuerit.

## Opus
*De compendiosa doctrina* lexicon est, in quo locutiones et formae Latinae colliguntur et explicantur. Permulta fragmenta Accii, Pacuvii, Sisennae, Lucilii, Novii ceterarumque litterarum Latinarum aevi rei publicae solum in compendio Nonii servata sunt. 

## Nexus externi
* Editio prima, Christophori Plantini
* Editio Luciani Müller: vol. 1, vol. 2
* Editio Wallacii Martini Lindsay: vol. 1, vol. 2, vol. 3

Categoria:Grammatici
Categoria:Philologi Romani antiqui
Categoria:Auctores Latini antiqui
Categoria:Scriptores Africae antiquae
Categoria:Aristotelianismus
Categoria:Lexicographi
Dies internationalis solidaritatis humanae

**Dies internationalis solidaritatis humanae** est dies internationalis. Die 20 Decembris quique anno celebratur ad solidaritatem contra paupertatem promovendam quae a Consociatione Nationum die 22 Decembris 2005 decreta est, ad Proposita millennalia progressionis implemendum.

Hodie missiones Dies internationalis solidaritatis humanae sic sunt :
*Dies ad nostram unitatem in diversitate celebrandum;
*Dies ad rectionibus respectus pactionium internationalium postulandum;
*Dies ad sensum publicum conscientiae de significatione solidaritatis promovendum;
*Dies ad disputationes de promotione solidaritatis per Proposita progressus durabilis et mitigationem paupertatis promovendum;
*Dies ad conatum novum pro mitigatione paupertatis promovendum.

## Notae 
## Nexus externi 
*Situs interretialis Consociatonis Nationum proprius. (Anglice)

Categoria:Iura humana
Categoria:Nationes Unitae
Categoria:Ritus Decembris
Sphungatum e piscibus

**Sphungatum** vel fritata **e piscibus**, sub nomine ''pesce d'uovo*, comedere solebat Iacobus de Pontormo anno 1554, diebus praesertim castimonialibus. Ephemeride enim sua recitat:
:*[12 Martii] Lunedì sera cenai uno cavolo e uno pesce d'uovo ... [16 Martii] Venerdì sera insalata di barbe e dua huova in pesce d'uovo ... [20 Martii] Martedì sera mangiai una insalata di lattuga e uno pesce d'uovo. [21 Martii] Mercoledì sancto sera 2 quattrini di mandorle e uno pesce d'uovo e noce e feci quella figura che è sopra la zucha ... [23 Martii] Venerdì sera uno pesce d'uovo, della fava e uno poco di caviale e 4 quattrini di pane ... [26 Martii] Lunedì sera mangiai una insalata che era di borana e uno mezo limone e 2 huova in pesce d’uovo. [27 Martii] Martedì sera ero tucto affocato e mangiai uno pane di ramerino e uno p[esc]e d’uovo e una insalata e de’ fichi sechi ... [29 Martii] Giovedì sera uno pane di ramerino, uno p[esc]e d’uno huovo e una insalata e 4 quattrini di pane in tucto. [30 Martii] Venerdì sera insalata, minestra di pisegli e uno pesce d’uovo e 5 quattrini di pane. [31 Martii] Sabato burro, insalata, zuchero e pesce d’uovo. [2 Aprilis] Lunedì sera cenai uno pane bollito col burro e uno pesce d’uovo e 2 once di torta.''

## Notae 
## Bibliographia 
* 1554 : 
* 1653 : 

Categoria:Sphungata
Categoria:Fercula e piscibus
Sergius Alejnik

**Sergius Theodori f. Alejnik**, litteris Cyrillicis Сяргей Фёдаравіч Алейнік vel orthographia Russica Сергей Фёдорович Алейник (Minsci in urbe die 28 Ianuarii 1965 natus) est legatus et politicus Rutheniae Albae.

Alumnus est Instituti Linguistici Minscensis, ubi linguis Anglicae et Theodiscae studebat, et Academiae Diplomaticae Vindobonensis. Ab anno 1992 iuxta ministerium rerum externarum legationesque Rutheniae Albae operam dat. Consul ab 1995, consiliarius ab 1996 usque in 1999 Hagae Comitum ad regimen Nederlandense meruit. Die 5 Octobris 2002 Genavae missus est iuxta Nationes Unitas ordinesque internationales: ibi usque in 2009 degit et eodem tempore legatus est civitate Vaticana. Eo anno minister adiutorius a rebus externis, praesertim a nationibus Africanis, Asiaticis, Latinoamericanis, factus est. Londinii die 8 Ianuarii 2013 missus est, legatus regiminibus Britannico et Hibernico; sed die 20 Iulii 2020 Minscum revocatus est ut officium ministri vicarii a rebus externis susciperet sub novo primo ministro Romano Golovčenko. Die 13 Decembris 2022, ministro rerum externarum Vladimiro Makej nuper mortuo, Sergius Alejnik sucessor eius promotus est. Die 27 Iunii 2024, Alejnik stationem suam ministrans Rebus exteris levatus est et membrum Consilii Reipublicae Nationalis Coetus Rutheniae Albae constituit.

## Nexus externi 
* "Лукашенко назначил министра иностранных дел и командующего ВВС и войсками ПВО" (13 Decembris 2022) apud *Belta.by*; eadem res Anglice
* Vita (2013?) apud *Diplomat Magazine*
* "Belarus Ambassador HE Sergei Aleinik Nominated for Economic Development" (2015) apud *Grassroots Diplomat*

Categoria:Alumni Instituti et Universitatis Linguisticae Minscensis
Categoria:Alumni Academiae Orientalis et Diplomaticae Vindobonensis
Categoria:Nati 1965
Categoria:Homines vivi
Categoria:Politici Rutheniae Albae
Categoria:Legati Rutheniae Albae
Categoria:Ministri rerum externarum
Nox polaris

[thumb|Nox polaris in [Ripa Alba (Russia)|Ripa Alba]]
**Nox polaris** est tempus, cum sol diutius, quam 24 horas, supra finitorem non ascendit. In regionibus, intra circulos polares (Arcticum et Antarcticum) sitis, nox polaris hieme (circa solstitium brumale) fit. Quanto ad polum propior locus est, tanto nox polaris ibi longior est. Nox polaris brevissima, — fere 48 horae, — in latitudine ≈ 67°25′ observatur; longissima, fere sex menses, in polo Australi.

Axis Telluris declinatio causa noctium polarium est.

Tempore solstitii aestivi his regionibus dies polaris fit.

## Notae
## Nexus interni
* Nox alba

## Nexus externi
* De nocte polari 
* De nocte polari in *Encyclopaedia Russica magna* 

Categoria:Nox
Categoria:Geographia physica
Categoria:Regiones circumpolares
Bureia

**Bureia** (Russice *Бурея*, de Evenkico *Biraia, — Rapida*) est flumen in territorio Fortuniano et regione Amurensi Russiae. E confluentia Bureiae Dextrae et Bureiae Sinistrae oritur; Bureiae Dextrae initium in iugo Ezop est, Bureiae Sinistrae in iugo Dusse Alin (Iuga ambo partes iugi Bureiensis sunt). Circiter 620 chiliometra Bureia per montes et per planitiem Zeiensi-Bureiensem patet et in Amurem effunditur. Receptacula aquae Bureiense et Bureiense Inferius in flumine constructa sunt.

## Notae 
## Nexus externi 
Categoria:Territorium Fortunianum
Categoria:Flumina Russiae Asiaticae
Categoria:Regio Amurensis
Categoria:Systema Amuris fluminis
Spies in Disguise

***Spies in Disguise*** est animata rerum futurarum pellicula computatralis tribus amplitudinibus? a Troia Quane et Nicholao Bruno moderatoribus cinematographicis ducta annoque 2019 edita.

## Voces 
* Will Smith ut? Lance Sterling
* Tom Holland ut Walter Beckett
* Ben Mendelsohn ut Killian
* Rashida Jones ut Marcy Kappel
* Reba McEntire ut Joy Jenkins
* Rachel Brosnahan ut Wendy Beckett
* Karen Gillan ut Eyes
* DJ Khaled ut Ears
* Masi Oka ut Katsu Kimura
* Carla Jimenez ut Geraldine

## Notae 
## Nexus externi 
* 

Categoria:Pelliculae 2019
Categoria:Pelliculae animatae
Categoria:Pelliculae animatae Civitatum Foederatarum
Categoria:Pelliculae comoedicae
Categoria:Pelliculae 20th Century Fox
Ioannes Lipavský

**Ioannes**, vulgo *Jan* **Lipavský** (Pragae in urbe die 2 Iulii 1985 natus) est politicus Cechiae. Alumnus est universitatis Carolinae Pragensis; breve temporis spatium universitatem Cantiensem in Anglia frequentavit Rationis Erasmianae gratia. Legatus est Camerae deputatorum Cechicae ab anno 2017 usque in 2021. Die 17 Decembris huius anno minister a rebus externis promotus est, primo ministro Petro Fiala, contra voluntatem praesidis Miloš Zeman.

## Notae 
## Nexus externi 
* "Vládu v pátek prezident Zeman jmenuje i s Janem Lipavským, oznámil Fiala" (13 Decembris 2021) apud *Česká Televiza 24*
* 

Categoria:Homines vivi
Categoria:Nati 1985
Categoria:Politici Cechiae
Categoria:Ministri rerum externarum
Categoria:Alumni Universitatis Pragensis
Categoria:Alumni Universitatis Cantiensis
Categoria:Alumni Rationis Erasmianae
Gastrosophia

[thumb|[Osias Beert, *Oysters*, natura mortua, 1610.]]
In **gastrosophiam** (e verbis Graecis *γαστήρ* 'venter' + *σοφία* 'sapientia') multae scientiae tam historiae naturalis quam philosophiae feliciter conveniunt atque confluunt.
 
## Argumenta
Quoad latus scientificum maxime de indagationibus ciborum societatisque agatur. Revera omnes aspectus quoad escarum fabricationem, tractationem, consumptionem studiis digni esse videntur. Et technica et celebratio in matteis conficiendis et in cuppediis hauriendis illuminantur quaestionibus ethicis sociologicisque haud neglectis.

## Historia
Scientiae hae iam in Aegypto antiqua intelligi possunt, cum in Papyro Ebers saeculi XVI antechristiani de effectu reciproco inter alituram praeferendam et vitam degendam legamus. Philosophorum sunt res de diatrophologia; Epicurus ipse ventrum bonorum fontem esse putat.

Semper coquorum et convivatorum ingenium atque phantasia admirinda erant. Eiusdem gravitudinis sit capacitas fructus. Talis degustator beatus *gastrosophus* appellari licet. Inter quos erat Eugenius de Vaerst, qui opus *Gastrosophie* protulit (Lipsiae 1851).

*Ars coquinaria

## Nexus externi
*Situs Hispanicus de secretis gastrosophicis illuminans
*Paginae Italicae similia propositurae

## Notae
Categoria:Ars convivialis
Ugra

**Ugra** vel **Hugra** (Russice *Угрá*) est flumen in regionibus Smolenscensi et Calugensi  Russiae. In elevatione Smolenscensi oritur, circa 399 fluit et in Occam prope Calugam (in *Popovka* vico nunc parte Calugae) effunditur. 

Ugra ab anno 1408 ad initium saeculi XVI confinium Moscoviae et Lituaniae fuit. Anno 1408 exercitus Ioannis Magni et chanis Ordae Aureae Achmati ad Ugram occurrerunt, quae Institio ad Ugram iugi Mongolo-Tatarici finis habetur.

## Notae 
## Nexus externi 
Categoria:Flumina Russiae Europaeae
Categoria:Regio Smolenscensis
Categoria:Regio Calugensis
Categoria:Systema Occae fluminis
Paulopolis (discretiva)

*Paulopolis, urbs Brasiliae (Lusitanice *São Paulo*)
*Paulopolis, urbs Civitatum Foederatarum Americae (Anglice *Saint Paul*)
*Paulopolis, urbs regionis Leninopolitanae Russiae (Russice *Павловск*)
**Paulopolis, villa imperatorialis in hac urbe
*Paulopolis, urbs regionis Voronegiensis Russiae (Russice *Павловск*)
*Paulopolis ad Occam, urbs regionis Novogardiensis Inferioris Russiae (Russice *Павлово-на-Оке*)

## Nexus interni
* Fanum Sancti Pauli (discretiva)
Bachta

**Bachta** (Russice *Бахта*) est flumen in territorio Crasnoiarensi Russiae. Per taigam desertam et saxosam planitiei elevatae Sibiriae Mediae circiter 498 chiliometra patet et in Ieniseam flumen (cuius accola dexter est) effunditur. Bachta vicus prope ostium fluminis situs est. Fluxu superiore cataractas habet, fluxu inferiore navigabilis est.

## Notae 
## Nexus externi 
* Bachta in *Lexico encyclopaedico Brockhaus et Efron* 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Tsurugaoka Hachimangū

thumb|Visio Templi Tsurugaoka Hachimangū
thumb|Visio Templi Trurugaoka Hachimangū aetate Edo (saeculo 19)
[thumb|Scala magna Temoli ubi [Minamoto no Sanetomo a Kugyō necatus putatur,]]
**Tsurugaoka Hachimangū** (Iaponice:鶴岡八幡宮) est templum Shintonis in Kamakura praefecturae Kanagawae Iaponiae quod anno 1163 constitutum a Minamoto no Yoriyoshi (源頼義) ex divinitate *kami* Iwashimizu Hachimagu, id est spritus Imperatoris Ōjin et Impreratoricis Jungū et anno 1180 Minamoto no Yoritomo ad locum praesentem transtulit.

In historia Iaponiae celeber est fides Kamakura-Bakufu (ab anno 1185 ad annum 1333) et arbor magnus ginkgonis bilobae pres qua Minamoto no Sanetomo neactus fuit.

## Notae 
## Nexus externi 
*Situs publicus (Iaponice)

Categoria:Aedificia Iaponiae
Categoria:Shinto
Categoria:Templa
Nicolaus Milkov

**Nicolaus Milkov Milkov**, litteris Cyrillicis Николай Милков Милков (Serdicae in urbe die 10 Decembris 1957 natus) est legatus et politicus Bulgariae. Alumnus est Lycei Francogallici Alphonsi de Lamartine et Universitatis Oeconomiae Nationalis et Mundanae in urbe nativa. Iuxta regimen Bulgaricum ab anno 1992 operam dedit. Legatus regimini Romaniae ab anno 2002, legatus iuxta Consociationem ex pacto Atlantico Septentrionali ab 2004, consul generalis Bulgarus Novi Eboraci in urbe ab 2005 usque in 2009, recentius ab 2013 usque in 2017 lagatus regimini Canadensi, denuo breve spatium ab 2021 legatus regimini Franciae meruit. Interdum a mense Novembri 2017, Serdicam revocatus, a secretis novo praesidi Rumen Radev operam dedit. Die 2 Augusti 2022 minister a rebus externis creatus est sub eodem praeside, primo ministro Galab Donev.

## Nexus externi 
* "Николай Милков" apud praesidatum Bulgaricum
* Dejan Srbinovski, "Who is Nikolay Milkov, the new head of Bulgarian diplomacy, Genchovska's successor" (3 Augusti 2022?) apud *Sloboden Pecat*

Categoria:Nati 1957
Categoria:Homines vivi
Categoria:Politici Bulgariae
Categoria:Legati Bulgariae
Categoria:Alumni Lycei Lamartine (Serdica)
Categoria:Alumni Universitatis Oeconomiae Nationalis et Mundanae Serdicensis
Categoria:Ministri rerum externarum
Rostislaus Mstislai filius

**Rostislaus Mstislai filius** (Russice *Ростислав Мстиславич*), anno 1107 vel 1109 natus est 14 Martii anno 1167 mortuus, fuit Mstislaι Magnι filius.

Dux Smolenscensis ab anno 1127 usque ad annum 1167, Novogradiensis anno 1154, magnus dux Kioviae annis 1154—1155, 1159—1161, 1161—1167. Contra Georgii Longimani  bellum gessit. Ducatum Resaniensem Smolensco subegit. Anno 1135 Mscislaviam et anno 1137 Roslauliam urbes condidit et nomina patris et suum eis dedit. Ut sanctus Michael (quo nomine baptizatus est) ab Ecclesia Orthodoxa colitur.

## Notae
## Nexus externi
Categoria:Magni duces Kiovienses
Categoria:Duces Smolenscenses
Categoria:Duces Novogardienses
Categoria:Ruricidae
Parodos

In theatro Graeco antiquo tam in tragoediis quam in comoediis **parodos** (Graece πάροδος fem.,'introitus') est primus cantus a choro cantatus tum cum orchestram intrat. Nam chorus post prologum intrare solebat, quamquam in nonnullis fabulis iam ab initio adest ut in *Supplicibus* Euripideis et apud Aeschylum in *Persis* et *Supplicibus*. Parodos strophis et antistrophis constabat quibus nonnumquam epodia accedebant. Longissima esse poterat ut in Aeschyleo *Agamemnone* (223 versus), saepe tamen multo brevior erat ut in Euripideo *Hercule furente* (30 versus). Nonnumquam personae ex scaena alternis cantibus choro in orchestra respondebant (quod genus *kommos* appellatur)ː ita apud Euripidem in *Electra* et *Oreste* et *Iphigenia in Tauris*. Cantus sequentes *stasima* vocantur quia chorus locum non mutat sed in orchestra remanet.

Hoc idem verbum et portam theatri qua chorus intrabat designare solebat.

## Notae 
## Plura legere si cupis 
*J. F. Davidson, The Parodos of Sophocles' Ajax", *Bulletin of the Institute of Classical Studies*, 1975ː 163-177 
**"The Parodos of the 'Antigone'ː a poetic study", *Bulletin of the Institute of Classical Studies*, 1983ː 41-51
* Paul Demont et Anne Lebeau, *Introduction au théâtre grec antique*, nona editio, Librairie générale française, 2022 Recensio critica Altera recensio criticaTertia recensio critica
* Jean Irigoin, "La parodos des Héraclides d'Euripide" in *Mémorial André-Jean Festugière*, 1984ː 13-21.
**	"La parodos des Perses d'Eschyle" in *Studi in onore di Aristide Colonna*, 1982ː 173-81
** "Le prologue et la parodos d'Iphigénie à Aulis", *Revue des Études Grecques*, 1988ː 240-252
*Graham Ley, "Chorus" in *Encyclopaedia of Greek tragedy*, Wiley, 2012
*	Timothy Long, "The Parodos of Aristophanes' "Wasps"", *Illinois Classical Studies*, 1976ː 15-21 
*	Bernhard Zimmermann, *Untersuchungen zur Form und dramatischen Technik der Aristophanischen Komödien. Band I : Parodos und Amoibaion*, A. Hain, 1984 Recensio critica
Categoria:Theatrum Graecum antiquum
*C. W. Willink, "The Parodos of Euripides' Helen (164-90)", *The Classical Quarterly*, 1990ː 77-99
Voronegia (flumen)

**Voronegia** est flumen in Russia Europaea. Lomgitidinem 342 chm habet (a fonte Voronegiae Pratensis 520 chm). In regione Tamboviensi a confluentia Voronegiae Silvestris et Voronegiae Pratensis prope vicum Nicolai Novum (''Novonikol'skoe'') et Cosloviam urbem oritur et et septentrionem fluit; mix ad meridiem vertit et per silvisteppam regionis Aquitilietanae et regionis Voronegiensis ad Tanaim fluit, in quem effunditur. Aquae Tilietanae et Voronegia urbes regionum capita ad Voronegiam sitae sunt (Voronegia 12 chm ab ostio fluminis distat). Coslovia urbs ad Voronegiam Silvestrem patet.

## Notae 
## Nexus externi 
Categoria:Flumina Russiae Europaeae
Categoria:Regio Aquitilietana
Categoria:Regio Tamboviensis
Categoria:Regio Voronegiensis
Categoria:Systema Tanaitis fluminis
Metellus Tegernseensis

**Metellus Tegernseensis** vel melius **Tegurinus**, qui circa annum 1167 floruit, fuit monachus  in Tegurio, hagiographus et poeta Latinus. *Quirinalium* de sancto Quirino Romano partem maiorem composuit, ubi vitam et miracula sancti strophis Horatianis descripsit. Decem eclogis Vergilium imitantibus opus concluditur, quae item miracula sancti Quirini laudant.

## Notae
## Nexus externi
* De Metello in *Bibliotheca Latina mediae et infimae aetatis* Ioannis Alberti Fabricii (vol. V, p. 71)
* De Metello in *Allgemeine Deutsche Biographie* 
* *Quirinalia* Metelli ab  in volumine primo *Antiquae lectionis* edita

 

Categoria:Auctores Latini mediaevales
Categoria:Poetae Latini Germaniae
Categoria:Scriptores Germaniae
Categoria:Benedictini
Categoria:Hagiographi
Gizhiga

**Gizhiga** (Russice *Гижига*, Coraecice ''Вуйвов’эем/Vujvov'ejem*) est flumen in regione Magadanensi Russiae situm. In planitie montana Kolymensi exoritur, circiter 221 chm patet, per montes et per planities fluens, et in sinum Gizhigensem (partem sinus Schelechovii maris Ochotensis) per aestuarium magnum effunditur. Vicus eiusdem nominis prope ad ostium situs est.

Gizhiga superior antea *Tschondon*  nuncupabatur, de nomine Iucagirico *Tschuondenu, flumen Ferreum*.

## Notae 
## Nexus externi 
* Gizhiga in *Encyclopaedia Sovietica magna* 
* Gizhiga in *'Registro nationali aquarum''

Categoria:Flumina Russiae Asiaticae
Categoria:Systema fluviorum maris Ochotensis
Categoria:Regio Magadanensis
Ioannes Scherr

[thumb|Ioannes Scherr, [paedagogus et scriptor.]]
**Ioannes** vulgo *Johannes* **Scherr** (natus Gamundiae-Hohenrechberg die 3 Octobris 1817; mortuus Turici die 21 Novembris 1886) fuit scriptor et magister Germanicus.

## Vita
Postquam gymnasia Ehingen et Gamundiae frequentavisset Turici et Tubingae studiosus factus est. Tubingae breve tempus magistri munere fungebatur antequam anno 1843 Stuttgardiam veniret. Anno 1844 opus politicum *Württemberg im Jahr 1844* pepigit; inde operam dabat in liberalismo defendendo. Anno 1848 electus est senator parlamentarius Virtembergiae et commissionis foederalis sodalis. Rebus novis ardenbitus factionem democraticam duxit; unde anno post in Helvetiam fugiendum est. Primum Vituduri habitans opera multa confecit. Anno autem 1860 professor historiae litterarumque in polytechnico confoederali Turicensi creatus est.

Mythistorias, historiunculas, sociologica, faceta, historica, inversiones scripsit.

## Gravitudo
Sunt qui modum scribendi Thomae Carlyle comparent cum arte Ioannis Scherr. Namque uterque narrare et exaggerare et conclusiones acres facere solet. Res vivaces interdum nimis ruliae esse videntur. Generis scribendi iterationes, quae praesertim in posterioribus operibus turbant, lectorem benevolum defatigant atque taediosae fiunt. 

Anthologia Lipsiae iam annis inter 1873 et 1877 edita est, decem in voluminibus farta.

## Nexus externi
*Vicifons
*Scheer apud Projekt-Gutenberg
*Praelectiones quas Scherr Turici habuit

## Notae
Categoria:Historici Helvetiae
Categoria:Liberalismus
Categoria:Magistri
Categoria:Politici Germaniae
Categoria:Professores scholarum superiorum
Categoria:Scriptores Germaniae
Categoria:Scriptores mythistoriarum Germaniae
Rastislav Kácer

**Rastislav Kácer** (Nová Baňa in oppidulo Zarnovicano die 9 Iulii 1965 natus) est politicus Slovaciae.

## De vita
 in urbe educatus est. Alumnus est Universitatis Technicae Bratislavensis, ubi chemiae studuit; deinde duos annos Nitriae apud institutum inquisitionum agronomicarum operam dedit.

### Cursus honorum
Ab anno 1992 iuxta ministerium a rebus externis laboravit studiaque coniunctionum internationalium apud universitatem Comenianam Bratislavensem persecutus est. Secretarius fuit in legatione Slovacica Consociationi ex pacto Atlantico Septentrionali ab anno 1994; deinde Bratislaviae de admissione Slovaciae in hanc consociationem operam dedit. Legatus Civitatibus Foederatis quinque annos ab 2003, legatus regimini Hungariae ab 2013, legatus Cechiae duos annos ab 2018 meruit. Anno 2020 Bratislaviam iterum petens coniunctiones internationales Slovaciae apud ministerium suum direxit. Die 13 Septembris 2022 minister a rebus externis creatus est, Eduardo Heger primo ministro.

## Nexus externi 
* "R. Káčer: Post šéfa diplomacie nesie mnoho rizík" (13 Septembris 2022) apud *TERAZ.sk*
* Vita brevis apud *GlobSec*
* "Rastislav Káčer: “Our shared past is important for the future”" apud *Czech & Slovak Leaders*

Categoria:Alumni Universitatis Technicae Bratislavensis
Categoria:Alumni Universitatis Comenianae Bratislavensis
Categoria:Legati Slovaciae
Categoria:Ministri rerum externarum
Categoria:Politici Slovaciae
Omolon

**Omolon** (Russice *Омолон*, Iacutice *Омолоон*) est flumen in Oriente extremo Russiae, Colymae accola maximus. Longitudinem 1114 chm habet. In iugo Otaikatschanensi planitiei montanae Kolymensis in regione Magadanensi oritur, sub iugo Colymensi per districtum autonomum Tschucoticum fluit et in Iacutia in Colymam effunditur. Ramos et insulas facit permultas. Ad ligna demittenda usurpatur. Navigabilis per 595 chm ab ostio est.

Omolon colonia urbana ad Omolonem sita est.

Ioannes Czerski in ostio Omolonis mortuus est.

## Notae 
## Nexus externi 
Categoria:Flumina Russiae Asiaticae
Categoria:Oriens Extremus Russiae
Categoria:Regio Magadanensis
Categoria:Iacutia
Categoria:Districtus autonomus Tschucoticus
Categoria:Systema Colymae fluminis
Detrin

**Detrin** (Russice *Детрин*, Evenkice *Дэтри*) est flumen in regione Magadanensi Russiae. In montibus Seimkanensibus districtus Tenkinensis oritur, circa 222 chm fluit et in Colymam effunditur. Ab Ioanne Czerski primum in tabula designatus est. Omtschugi Ostium (''Ust'-Omčug'') colonia urbana ad Detrinem sita est.

## Notae 
## Nexus externi 
Categoria:Flumina Russiae Asiaticae
Categoria:Oriens Extremus Russiae
Categoria:Regio Magadanensis
Categoria:Systema Colymae fluminis
Czerski

**Czerski** (Russice *Черский*) est colonia urbana Iacutiae. Prope ad initium deltae Colymae fluminis in ripa dextra ad ostium Panteleichae fluminis sita est. Incolas 2623 anno 2021 habet. 

thumb|left|Czerski super Colymam
Portus  cursus marini Borealis, quod Caput Viride (*Zelenyj mys*) nominatur, tria chiliometra septentrionem versus situs, pars coloniae Czerskianae putatur.

## Historia
Iam saeculo XVII piscatorum Iucagirorum colonia hoc loco fuit. Anno 1931 Cruces Inferiores (*Nižnie Kresty*) vicus hoc loco exsistebat. Anno 1941 vicus caput districtus Colymae Inferioris factus est. Ab anno 1963 colonia urbana nomine Ioannis Czerski appellata.

## Notae
## Nexus externi
* Situs proprius

Categoria:Urbes Iacutiae
Categoria:Portus oceani Arctici
Categoria:Mare Sibiricum Orientale
Czerski (discretiva)

* Ioannes Czerski, explorator Sibiriae
* Czerski, colonia urbana Iacutiae

## Nexus interni
* Iugum Czerskii (discretiva)